
ՈՐՈՇՈՒՄ
	11 օգոստոսի 2026 թվականի
	թիվ 103
	քաղ. Մոսկվա



Եվրասիական տնտեսական միության ներքին շուկայի գործունեության շրջանակներում Ռուսաստանի Դաշնության կողմից պարտավորությունների կատարման մասին

Ի գիտություն ընդունելով Եվրասիական տնտեսական միության (այսուհետ՝ Միություն) ներքին շուկայի գործունեության շրջանակներում Ռուսաստանի Դաշնության կողմից պարտավորությունների կատարման մշտադիտարկման արդյունքների մասին տեղեկատվությունը՝ թանկարժեք մետաղների կորզման համար գլխավորապես օգտագործվող՝ թանկարժեք մետաղների կամ թանկարժեք մետաղներով երեսապատված մետաղների թափոնների և ջարդոնի, թանկարժեք մետաղ կամ թանկարժեք մետաղների միացություններ պարունակող այլ թափոնների և ջարդոնի (ԵԱՏՄ ԱՏԳ ԱԱ 7112 ծածկագիր), ինչպես նաև թանկարժեք մետաղների կորզման համար գլխավորապես օգտագործվող՝ էլեկտրատեխնիկական և էլեկտրոնային արտադրատեսակների թափոնների և ջարդոնի (ԵԱՏՄ ԱՏԳ ԱԱ 8549 21 000 0 և 8549 29 000 0 ծածկագրեր) (այսուհետ՝ թանկարժեք մետաղների թափոններ և ջարդոն)՝ Ռուսաստանի Դաշնության տարածքով տարանցիկ փոխադրումներ իրականացնելու արգելքի մասով, «Եվրասիական տնտեսական հանձնաժողովի մասին» հիմնադրույթի («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 1 հավելված) 43-րդ կետի 4-րդ ենթակետին համապատասխան՝ Եվրասիական տնտեսական հանձնաժողովի կոլեգիան որոշեց.
1.	Ճանաչել Ռուսաստանի Դաշնության տարածքով թանկարժեք մետաղների թափոնների և ջարդոնի տարանցիկ փոխադրումներ իրականացնելու արգելքի առկայությունը Ռուսաստանի Դաշնությունում։
2.	Ծանուցել Ռուսաստանի Դաշնությանը՝ «Եվրասիական տնտեսական միության մասին» 2014 թվականի մայիսի 29-ի պայմանագրի 25-րդ հոդվածի 1-ին կետի 5-րդ ենթակետի, 28-րդ հոդվածի 2-րդ և 3-րդ կետերի կատարման անհրաժեշտության մասին՝ Ռուսաստանի Դաշնության տարածքով թանկարժեք մետաղների թափոնների և ջարդոնի տարանցիկ փոխադրումներ իրականացնելու արգելք կիրառելիս:
3.	Դիմել Ռուսաստանի Դաշնության կառավարությանը՝ սույն որոշումն ուժի մեջ մտնելու օրվանից 60 օրացուցային օրվա ընթացքում Միության ներքին շուկայում առկա խոչընդոտի վերացումն ապահովելու և այն վերացնելու օրվանից 15 օրացուցային օրից ոչ ուշ ձեռնարկված միջոցների մասին Եվրասիական տնտեսական հանձնաժողովին տեղեկացնելու խնդրանքով:
4.	Սույն որոշումը կարող է բողոքարկվել սահմանված կարգով՝ Միության դատարանում։
5.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո։

	Եվրասիական տնտեսական հանձնաժողովի կոլեգիայի նախագահ՝

